Dale of Norway

Dale of Norway er en norsk tekstilbedrift etablert på Dale i Vaksdal kommune i Hordaland i 1879, som er internasjonalt anerkjent for strikkeplagg av høy kvalitet i ren ull. Dale of Norway har utviklet og tilbyr flere av Norges mest kjente tradisjonelle design i norsk ull,«Norsk design i norsk ull», Dale of Norway]</ref> men har de siste årene også lansert kolleksjoner for sport og mote i myke og lette ulltyper. Siden 1956 har selskapet levert offisielle OL- og VM-gensere.<ref>[https://no.daleofnorway.com/utforsk-dale/historiske-OL-og-VM-gensere/ «Våre historiske OL- og VM-gensere», Dale of Norway Dale of Norway er av de få selskapene hvor designprosessen og strikkeproduksjonen fortsatt foregår i Norge, nemlig på hovedkontoret og den historiske fabrikken som ligger på Dale mellom Bergen og Voss. The Living Factory Museum og Fabrikkutsalget på Dale holder åpent for besøkende hele året. Dale of Norway har konseptbutikker i Oslo, Stavanger og Quebec, og et datterselskap i USA.

Per desember 2017 hadde bedriften 68 ansatte.

 Dale Fabrikker 
Dale Fabrikker ble grunnlagt av Peter Jebsen i 1879. I Bergsdalselven fant han en stor kraftkilde til en ny industribedrift, og kjøpte kraftrettighetene fra lokale bønder. Maskinene kom fra England, med båt til Dalevågen og ble videre fraktet med hest og vogn: kardeverk, spinnemaskiner og 200 vevstoler, samt appretur og fargerimaskiner kom også samme veien.

På 1950- og 60 tallet hadde Dale over 4 000 innbyggere, og rundt 1 200 arbeidet ved Dale Fabrikker.
 Organisasjon 
Dale Fabrikker hadde hovedkontor i Bergen og lenge tre fabrikker i Vaksdal. Bomullsvarefabrikken på Dale kom først, i 1879, og i 1890 ble det bygget en ullvarefabrikk og et kamgarnsspinneri i 1912. Produksjonen har vært mangfoldig, fra sengetøy, gensere og kofter, til strikkegarn og tekniske tekstiler. Dale Boligtekstiler ble en del av Høie-Arne på 1980-tallet, og 1990- og 2000-tallet ble produksjonen etter hvert delt opp i mindre bedrifter. Garn og produksjon av ferdige strikkeplagg ble skilt ut som en egen bedrift i 1991, under navnet Dale Garn og Trikotasje – senere Dale of Norway. I 2009 ble disse to delene av produksjonen også delt i to bedrifter, Dale of Norway (strikkede plagg) og Dale Garn (strikkegarn), som holdt til i de samme lokalene. Produksjonen av flammehemmende stoff ble skilt fra produksjonen av strikkede plagg og garn (Dale Garn og Trikotasje) i 1991, under navnet DaleTec. Produksjonen av flammehemmende stoff ble lagt ned på Dale i 2009, og garnproduksjonen i 2014, men merkevarene eksisterer fremdeles.Lorentzen, Bernt: Dale Fabrikker. Utg. Dale Fabrikker. 1960. Intervjuarkiv, Tekstilindustrimuseet.

 Referanser 

 Se også 
 Tekstilindustri

 Eksterne lenker 

Offisielle nettsider
 Beskrivelse av norske tekstilbedrifter – Norsk museumsnettverk for industrihistorie.
Bilder og produkter fra bedriften i portalen DigitaltMuseum

Kategori:Norske tekstilbedrifter
Kategori:Etableringer i 1879
Kategori:1879 i Norge
Kategori:Næringsliv i Vaksdal